Cei peste 19.000 de soferi care si-au inmatriculat autoturismele in Bulgaria vor trebui sa le inmatriculeze in Romania sau sa le foloseasca 90 de zile pe an, a declarat, marti, pentru MEDIAFAX, seful Politiei Rutiere, Lucian Dinita.

"Fiecare, ori o inmatriculeaza in Romania, ori o duce inapoi, ori circula cu ea doar 90 de zile", a declarat Lucian Dinita, intrebat, marti, de MEDIAFAX, in legatura cu soferii romani care si-au inmatriculat masinile in Bulgaria pentru a plati mai putin.

Autovehiculele inmatriculate in alte state, precum Bulgaria, Italia si Spania, vor putea circula pe teritoriul Romaniei doar pentru 90 zile intr-un an, termen calculat incepand de la emiterea actului de vanzare-cumparare a masinii, conform unei decizii adoptate in sedinta de marti a Guvernului.

Proprietarii de masini care vor depasi acest termen vor fi sanctionati cu amenzi si retinerea placutei de inmatriculare.

8 obiecte importante care nu trebuie sa lipseasca din masina unui parinte

Decizia a fost luata pentru a evita cazurile in care, prin inmatricularea masinilor in alte state, este evitata plata in Romania a taxei de inmatriculare.

Potrivit conducerii Politiei Romane, in Romania circula in prezent aproximativ 19.800 masini inmatriculate in Bulgaria, dintr-un total de peste 45.000 autovehicule inregistrate in alte state, incluzand Italia, Spania, Marea Britanie.

In plus de anul viitor permisul de conducere va fi obligatoriu si pentru cei care conduc mopede, motorete, sau motociclete cu o capacitate cilindrica mica, pentru care nu aveau nevoie de carnet pana acum.

Soferii vor fi obligati sa efectueze controlul medical, de fiecare data cand isi reinnoiesc permisul.

Legea va intra curand in dezbaterea Parlamentului.